Newsletter

**Január 2021**

**KVALITA SCHOPNOSTÍ ŽIAKA**

**ŠKOLSKÝ POLROK 2020/2021**

*Vážení rodičia, priatelia a učitelia, milí naši žiaci.*

Prvý polrok školského roka 2020/2021 je za nami. Nadišiel čas hodnotenia práce našich žiakov. Pri hodnotení žiakov druhého stupňa sme zohľadnili všetky okolnosti týkajúce sa náročnej a neštandardnej formy vyučovania.

**Polročné hodnotenie žiakov našej základnej školy vychádzalo z** *Usmernenia k priebežnému hodnoteniu a celkovému hodnoteniu žiakov základných škôl v školskom roku 2020/2021 počas mimoriadnej situácie a núdzového stavu vyhláseného v súvislosti s ochorením COVID-19.*

Hodnotenie žiakov v dištančnom vzdelávaní vychádzalo zo *Zásad hodnotenia v dištančnom vzdelávaní* ŠPÚ.

*Klasifikačný stupeň neodráža len výsledok sčítania bodov za správne a nesprávne odpovede, ale je vyjadrením určitej kvality schopností žiaka.*

* Prvý polrok školského roka 2020/2021 sme ukončili 31. januára 2021.
* Vzdelávanie našich žiakov sa v prvom polroku uskutočňovalo v prezenčnej (prvý stupeň) a dištančnej (druhý stupeň) forme.
* Žiaci prvého a druhého stupňa zvládli učivo za prvý polrok školského roka 2020/2021 podľa učebných osnov a učebných plánov. Vďaka jednotnej online výučbe prostredníctvom platformy Webex na druhom stupni sa nám v priebehu prvého polroka podarilo prebrať väčšinu plánovaného učiva.
* Žiaci boli klasifikovaní zo všetkých predmetov známkou, s výnimkou výchovných predmetov.
* Výnimku tvorilo aj hodnotenie našich najmladších žiakov - prváčikov.
* V prvom ročníku základnej školy sa počas mimoriadnej situácie a núdzového stavu vyhláseného v súvislosti s ochorením COVID-19 priebežné hodnotenie aj celkové hodnotenie realizovalo *slovným hodnotením*.
* Mnohí naši žiaci aktívne pracovali na vyučovacích hodinách či už v prezenčnej alebo v dištančnej forme vyučovania.
* Vytvorili mnohé projekty, vypracovali pracovné listy, niektorí žiaci vytvorili zaujímavé videá, sledovali prezentácie, preverovali svoje vedomosti v testoch, diskutovali so svojimi učiteľmi, riešili náročné i menej náročné úlohy.
* Výpisy známok za 1. polrok školského roka 2020/2021 boli zaslané zákonným zástupcom žiakov elektronicky na EduPage podľa *Usmernenia pre školy k vydávaniu výpisov hodnotenia za 1. polrok šk. roka 2020/2021*.
* Z celkového počtu **79** žiakov **prvého stupňa** boli hodnotení všetci žiaci.

Slovne hodnotených bolo **17 žiakov prvého ročníka**.

* Z celkového počtu **62** žiakov 2. – 4. ročníka až **59** skončilo prvý polrok s vyznamenaním (priemer do 1,5) a z nich **58** žiakov malo samé jednotky.

**3** žiaci prospeli veľmi dobre (priemer do 2,0).

* Z celkového počtu **55** žiakov **druhého stupňa** boli hodnotení všetci žiaci.

Z nich **32** skončilo prvý polrok s vyznamenaním (priemer do 1,5) a z toho **21** žiakov malo samé jednotky.

**15** žiakov prospelo veľmi dobre (priemer do 2,0) a 6 žiakov prospelo.

* Všetkým žiakom gratulujeme a prajeme veľa úspechov v druhom polroku tohto neštandardného školského roka.

**Čo prinesie február?**

**Boj s informáciami...!???**

**Ísť, či neísť?**

**Otvoriť, či neotvoriť?**

**Prezenčne alebo dištančne?**

**Kto? Kedy? Za akých podmienok?**

**Materské a základné školy v Trenčíne otvoria najskôr po prázdninách, teda 22. februára.** *„Po porade s riaditeľkami a riaditeľmi a po rozhovoroch s vedcami mesto Trenčín neotvorí materské ani základné školy na budúci týždeň,“* uviedla Ságová.

**Trenčín v pondelok neotvorí základné a materské školy** [**https://www.teraz.sk/spravy/trencin-zakladne-a-materske-skoly/525496-clanok.html**](https://www.teraz.sk/spravy/trencin-zakladne-a-materske-skoly/525496-clanok.html)[**https://www.ruvztn.sk/vyhlaska\_5\_2021.pdf**](https://www.ruvztn.sk/vyhlaska_5_2021.pdf)

**V Trenčíne zostanú škôlky a školy zatvorené**

<https://trencin.sk/aktuality/v-trencine-zostanu-skolky-a-skoly-zatvorene/>

**Neúplné informácie o skutočnom výskyte britského kmeňa nového koronavírusu a ochrana zdravia detí, učiteľov, zamestnancov škôlok a škôl, ale i rodičov a starých rodičov sú hlavnými dôvodmi, prečo v Trenčíne ešte zostanú materské a základné školy zatvorené.**

[**https://www.aktuality.sk/clanok/862468/koronavirus-v-trencine-chcu-s-otvorenim-skol-pockat/**](https://www.aktuality.sk/clanok/862468/koronavirus-v-trencine-chcu-s-otvorenim-skol-pockat/)

* ***Dištančne neznamená prezenčne.*** *(To vedia všetky zúčastnené strany.)*

***Výhodou*** *dištančného vzdelávania je, že nestrácame čas presunom z bodu A do bodu B. (Sú deti, ktoré cestujú do školy aj vyše hodiny.)*

***Nevýhoda?*** *Neustále hľadanie novej cesty, aby to žiakov bavilo.*

***Počítač vyčerpáva viac ako interakcia face to face.***

* Druhý polrok školského roka 2020/2021 pokračuje (zatiaľ) v dištančnej forme vyučovania pre žiakov prvého (platforma Zoom) aj druhého stupňa (platforma Webex) podľa online rozvrhov pre jednotlivé ročníky  s dodržaním **indikatívnej týždennej záťaže žiakov.**

***Indikatívna záťaž žiakov****počas domáceho vzdelávania v sebe zahŕňa všetky povinné vzdelávacie aktivity, (t. j. čas, strávený on-line vyučovaním, resp. inou formou vyučovania; čas, potrebný na vypracovanie úloh, ktoré sú zadávané či distribuované žiakom počas on-line vyučovania, telefonicky, e-mailom alebo v papierovej forme; čas, strávený samoštúdiom).  Do indikatívnej záťaže nie je započítaný čas, ktorý žiaci venujú doplnkovým vzdelávacím oblastiam. Tie by mali byť plánované tak, aby pre žiakov neboli záťažou.*

**Rozpis indikatívnej týždennej záťaže žiakov**

| **Ročník** | **Rozsah hodín výučby** |
| --- | --- |
| 1. – 3. |  5 – 8 h/týždenne |
| 4. – 5. | 8 – 10 h/týždenne |
| 6. – 7. | 10 – 15 h/týždenne |
| 8. – 9. | 12 – 15 h/týždenne |

Ministerstvo školstva, vedy, výskumu a športu SR vydalo usmernenie k obsahu učiva za posledné mesiace školského roka, počas ktorých sa deti učia z domu. Usmernenie platí pre všetky ročníky škôl.

<https://www.minedu.sk/usmernenie-k-obsahu-a-organizacii-vzdelavania-ziakov-zakladnych-skol-pocas-mimoriadneho-prerusenia-skolskeho-vyucovania/>

<https://korona.gov.sk/usmernenie-k-zredukovaniu-obsahu-uciva/>

* **Čo hrozí deťom v online priestore?**

Rozhovor so psychologičkou Evou Smikovou

<https://www.ta3.com/clanok/1201583/studio-ta3-e-smikova-o-tom-co-hrozi-detom-v-online-priestore.html>

* **Podporme naše deti – poslanie rodiča**

Ak sa aj venujeme deťom, nie je to dokonalé. Poslanie rodiča ostáva v trénovaní zručností a podpore dieťaťa. Buďme deťom nápomocní, pochváľme ich za snahu a usilovnosť. Pomáhajme im. Nerobme však úlohy za dieťa. Všetci máme svoje povinnosti, zodpovednosť.

* **Snažme sa o rovnováhu**

Práve zatvorenie škôl pripútalo deti ešte viac k počítaču. Nezabúdajme na pravidelný pohyb a čas vonku - pre seba aj pre dieťa. Dbajme o fyzickú a duševnú pohodu celej rodiny. Využime čas na odpočinok. Zoberme bicykel a vyčistime si hlavu.

* **Pre deti môže predstavovať dištančné vzdelávanie príležitosť, aby sa naučili samostatnosti, vytrvalosti, flexibilite a tvorivosti.**

**A na záver**

**Ponuka učebných materiálov na dlhé i krátke chvíle, pre malých i veľkých**

<https://www.eduportal.sk/>

<https://refresher.sk/43832-10-zaujimavych-a-zaroven-dychvyrazajucich-faktov-o-nasom-vesmire>

<https://www.umimefakta.cz/>

<https://www.zlatka.in/sk/>

<https://www.matika.in/sk/>

<http://matematika.hrou.sk/>

<https://www.1001hry.cz/>

<https://www.zavretaskola.sk/ako-sa-ucit-literaturu-o-autorstve/>

<https://www.gramar.in/sk/>

<http://www.slovencina.vselico.com/>

<https://www.viemeposlovensky.sk/>

<https://www.sogoodlanguages.com/cs/anglictina/homepage-anglictina/>

<http://www.english-time.eu/pro-deti/>

<https://www.anglomaniacy.pl/>

<https://www.learningchocolate.com/>

Všetkým ďakujeme za vašu podporu, ústretovosť a spoluprácu.

 Kolektív pedagógov SZŠ FUTURUM, Trenčín